23.9.2022
ET
Euroopa Liidu Teataja
C 364/5
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10699 – SALMAR / NTS) (EMPs kohaldatav tekst)
(2022/C 364/04)
1.
12. septembril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — SalMar ASA („SalMar“, Norra), mille üle on valitsev mõju ettevõtjal Kvarv AS, — NTS ASA („NTS“, Norra).
SalMar omandab ettevõtja NTS üle täieliku kontrolli ühinemismääruse artikli 3 lõike 1 punkti b tähenduses.
Koondumine toimub 17. märtsil 2022 väljakuulutatud avaliku pakkumise kaudu.
2.
Asjaomaste ettevõtjate majandustegevus hõlmab järgmist:
— SalMar on lõhetootja, kes tegeleb kalakasvatuse ja -töötlemisega Norras, Islandil ja Šotimaal, tema emaettevõtja Kvarv AS omab ka teisi vesiviljelussektoris tegutsevaid tütarettevõtjaid; — NTS tegeleb oma tütarettevõtjate SalmoNor AS, Norwegian Royal Salmon ASA ja Frøy ASA kaudu lõhe kasvatamise ja töötlemisega Norras ja Islandil, ning on samuti tegev ka teistes vesiviljelussektori osades.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10699 – SALMAR / NTS (1) ELT L 24, 29.1.2004, lk 1 („ühinemismäärus“).